**Փոլ Ջոն Հոլիվուդ** (անգլ.՝ Paul Hollywood, մարտի 1, 1966(1966-03-01), Ուոլոսի, Մերսիսայդ, Անգլիա, Միացյալ Թագավորություն), բրիտանացի շեֆ խոհարար, խոհարարական գրքերի հեղինակ և հաղորդավար։

Կենսագրություն
--------------

Ծնվել է 1966 թվականի մարտի 1-ին Ուոլասիում (Չեշիրի կոմսություն)՝ հացի փուռի սեփականատեր Ջոն Ֆ․ Հոլիվուդի և նրա կնոջ՝ Ջիլիան Հարմանի ընտանիքում։ Փոլի պապը եղել է հացթուխ և աշխատել է Լիվերպուլի «Ադելֆի» հյուրանոցում։

Փոլը սովորել է Մոսլենդսի միջնակարգ դպրոցում։ Ավարտելուց հետո ընդունվել է տեղի արվեստի դպրոց, որտեղ սովորել է քանդակագործի արհեստ։ Սակայն շուտով այն նրան ձանձրացրել է, և Հոլիվուդը որոշել է իրեն նվիրել խոհարարությանը։ Սկզբում նա աշխատել է Յորքի իր հոր փռում, իսկ հետո՝ Մերսիսայդի այլ բաժանմունքներում։ Աշխատելով հաց թխելու և հրուշակեղենի գործի ոլորտում՝ Մեծ Բրիտանիաում վաստակել է լավ համբավ։ Վերջապես նա դարձել է երկրի մի քանի էլիտար հյուրանոցների գլխավոր հացթուխը։ Մի քանի տարի անցկացրել է Կիպրոսի առողջարանում։

*Roquefort and Almond Sourdough*-ի արտադրած հոլիվուդյան հացը հացթուխների Ազգային ասոցացիայի կողմից պաշտոնապես ճանաչվել է ամենաթանկը Մեծ Բրիտանիայում։ Դրա արժեքը 20 անգամ գերազանցում է սովորական հացի գնին։ Փոլը բաղադրությունը գաղտնի է պահում, բայց հայտնի է, որ արտադրության մեջ օգտագործվում է միայն ալյուրի ամենաբարձրորակ տեսակները, և չեն օգտագործվում ոչ մի սննդային հավելումներ։ Բաղադրիչներից մեկը ֆրանսիական ռոկֆոր պանիրն է, որի կազմի մեջ մտնում է նուշը։

Հեռուստատեսություն
------------------

Փոլ Հոլիվուդը համագործակցում է BBC One և ITV ալիքների հետ։ 2010 թվականից բրիտանացի տնային տնտեսուհիների կուռք Մերի Բերիի հետ նա եղել է BBC-ի «Բրիտանիայի լավագույն հացթուխ» (անգլ.՝ The Great British Bake Off) խոհարարական շոուի դատավոր։ Հաղորդումը մեծ հաջողություն ունի և բազմիցս արժանացել է տարբեր հեռուստատեսային մրցանակների՝ ներառյալ «BAFTA TV Award»-ը։

Անձնական կյանք
--------------

1998 թվականին Կիպրոսում Փոլ Հոլիվուդն ամուսնացել է Ալեքսանդրայի հետ, որը վերցրել է ամուսնու ազգանունը։ Ալեքսանդրա «Ալեքս» Հոլիվուդը հայտնի է իր խոհարարական ունակություններով։ Զույգն ունի որդի՝ Ջոշը։

Ծանոթագրություններ
------------------

1. ↑  *Bibliothèque nationale de France* Record #14590094m // BnF catalogue général (ֆր.) — Paris: BnF.
2. ↑  Hollywood, Paul. «MY BIRTHDAY IS 1st MARCH not today!!». Վերցված է 2015 թ․ փետրվարի 10-ին.
3. ↑  «Paul Hollywood featured article: TheGenealogist». Վերցված է 2015 թ․ օգոստոսի 7-ին.
4. 1 2  Greenaway, Heather (2012 թ․ մարտի 6). «Celebrity chef Paul Hollywood: I piled on the pounds during the Great British Bake Off». *The Daily Record*. Վերցված է 2012 թ․ մարտի 31-ին.
5. ↑  Coligan, Nick (2011 թ․ սեպտեմբերի 20). «Wallasey chef Paul Hollywood on his role in The Great British Bake-Off». *Liverpool Echo*. Արխիվացված է օրիգինալից 2012 թ․ մարտի 29-ին. Վերցված է 2012 թ․ մարտի 31-ին.
6. ↑  «Paul Hollywood». UKTV Food. Արխիվացված է օրիգինալից 2015 թ․ սեպտեմբերի 2-ին. Վերցված է 2012 թ․ մարտի 31-ին.
7. ↑  Britain’s most expensive bread goes on sale at Harrods for £15 a loaf
8. ↑  Sarah Stephens (2012 թ․ օգոստոսի 14). «Behind the scenes at the Great British Bake-Off». *The Daily Telegraph*.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Թեմատիկ կայքեր | ČSFD · Internet Movie Database · Rotten Tomatoes · WikiTree |
|  |
| 

|  Չափորոշչային վերահսկողություն |
| --- |
|  |
| BIBSYS: 5027910 · BNF: 14590094m · GTAA: 1669265 · ISNI: 0000000003188927 · LCCN: nb2005011483 · NKC: hka20231187380 · NTA: 267578520 · SUDOC: 083044442 · VIAF: 29779565 · WorldCat VIAF: 29779565 |

 |

 |